"Asemrowers": Die nuwe Bittereinder video is hier
Home»Entertainment»Music»"Asemrowers": Die nuwe Bittereinder video is hier
By Henno Kruger Nov 20, 2018 Music 2 Mins Read28 Views
Vanoggend het Bittereinder 'n musiekvideo uitgereik vir hulle nuwe enkelsnit "Asemrowers". Hierdie visuele meesterstuk is die handewerk van Louis Minnaar. Dis die perfekte manier om die groep se 10de bestaansjaar te vier in die SA musiek bedryf.
Jaco, Louis en Peach het alweer gedoen wat hulle nog altyd baie goed doen. Die asemrowende musiekvideo komplimenteer die liedjie. Bittereinder het ons lank laat wag vir hierdie liedjie en video, maar dit was definitief die wag werd.
"Asem. Ons dink nie gereeld daaraan nie, maar as ons dit doen verander dit alles. Daar is dinge daar buite wat jou asem wil steel. En wat nog meer opgewonde is as dit is: Daar is dinge hier binne wat ook jou asem wil steel. Die asemrowers weet waar jy bly. In elke seisoen van jou lewe kom hulle om jou bewussyn te streel en om jou te herinner wat dit is om lewendig te wees."
Van dag een af het Bittereinder 'n musikale skatkis van materiaal opgebou wat konstant 'n gelykwaardige fokus op die lirieke, die musiek en die visuele elemente geplaas het. Dis 'n briljante voorbeeld van 'n 21ste-eeuse audio-visuele projek.
Die "Asemrowers" musiekvideo is die resultaat van 'n dekade van musiek-maak
Die liedjie en video bring alles saam wat Bittereinder een van mees gevestigste, bekendste en krities bekroonde groepe in die Afrikaanse en Suid-Afrikaanse Alternatiewe Musiek kringe gemaak het.
Louis Minnaar is een van die beste musiekvideo mense in SA en mens kan die harde werk wat hy ingesit sien. Die lewende aksie en 3D ge-animeerde elemente kom skep 'n wereld wat perfek met die musiek saamsmelt.
Hierdie is defnitief een van die beste musiekvideos van 2018. Ek's baie nuuskierig om te sien wat Bittereinder na ons kant toe gaan stuur in die toekoms. Dinge kan net beter raak vorentoe.
As jy hulle in op 'n verhoog wil sien in die nabye toekoms, maak seker jy kry jou bons fix die 3de Desember by die Hartenbos Studentejol of die 5de Desember by die Klein Kariba Studentejol.